Heildaratvinnuleysi í janúar var nærri 13%. 4500 hafa verið atvinnulausir í meira en ár og sem fyrr er ástandið verst á Suðurnesjum. Guðbjörg Kristmundsdóttir, formaður Verkalýðs- og sjómannafélags Keflavíkur, segir að margir séu að klára bótaréttinn sem sé áhyggjuefni.
ég er ansi hrædd um að það sé stór hópur hjá okkur sem er jafnvel að fara að nálgast tvö árin sko. margir sem eru komnir með eitt ár og of stór hópur sem er kominn með tvö ár. maður hefur verulegar áhyggjur af þeim þegar þau klára bótaréttinn sinn.
Langtímaatvinnuleysi eykst mikið milli ára. Fjögurþúsund og fimmhundruð hafa núna verið atvinnulausir í meira en eitt ár, rúmlega 2700 fleiri en fyrir ári. Þeim sem verið hafa atvinnulausir í sex til tólf mánuði fer einnig fjölgandi, voru rúmlega sjö þúsund í lok janúar en rúmlega tvö þúsund fyrir ári.
Atvinnuþátttaka hefur ekki verið minni frá því að mælingar hófust samkvæmt Hagstofunni, sem skýrir af hverju atvinnuleysi eykst um prósentustig þrátt fyrir að rúmlega 500 manns hafi bæst við á atvinnuleysisskrá milli mánaða. Í skýrslu Vinnumálastofnunar sem kom út í gær segir að á Suðurnesjum sé aukningin óveruleg. Samt jókst heildaratvinnuleysi þar um tæplega þrjú prósent milli mánaða og er núna 26%.
eins og sést í skýrslunni er ástandið farið að vera mjög alvarlegt hérna og menn voru farnir að vonast til að það væri farið að sjást til sólar fljótlega fetir áramót en þetta lítur ekki vel út.